हिंदु क्रिकेट टीम
हिंदु क्रिकेट टीम एक भारतीय प्रथम श्रेणी क्रिकेट टीम थी जिसने वार्षिक बॉम्बे टूर्नामेंट में भाग लिया था। टीम की स्थापना बॉम्बे में हिंदू समुदाय के सदस्यों ने की थी। 1906 में हिंदुओं ने बॉम्बे टूर्नामेंट में भाग लिया, जब उन्होंने यूरोपीय क्रिकेट टीम और पारसी क्रिकेट टीम को चुनौती दी और प्रतियोगिता का नाम बदलकर बॉम्बे त्रिकोणीय कर दिया गया। 1945-46 सीज़न के बाद बंद होने तक हिंदू टूर्नामेंट में भाग लेते रहे। वे 11 बार विजेता रहे। हिंदु टीम के विख्यात खिलाड़ियों में पलवणकर बालू थे, जिन्हें भारत का पहला महान स्पिन गेंदबाज माना जाता है।